Бжьыхьэр къыщыджэкIэ
Лъэ макъ щабэ бзыщIакIэ бжьыхьэм утыку зыкъещI. Жыгхэр зэм зоIущащэ, зэм къызэдофэ, зэми жьыбгъэр къудамэ шэщIахэмкIэ ялъахъэри, хадэм ирашэ, жаIэхэм щIагъэдэIу, жыгхэм зэдагъэщIагъуэхэр жьыбгъэм иIуэтэжынущ.
Жьыбгъэм и хъыбар гуэрхэр си дежи къэсынущ, сигу укъигъэкIыжу. ЗэкIэ жьыбгъэм уи деж зыщеIэжьэ, уэ гукъэкIыж ныпхуихьащи. Ухуейкъым бутIыпщыжыну бжьыхьэм и псалъэр. Ауэ ар зыхъума тхьэмпэхэр дунеяплъэ йожьэж. ГукъэкIыжыр уи гъусэу уэ абыхэм уакIэлъоплъыж. Тхьэмпэ лъэтэжхэр зрикIуэ гъуэгур къэпцIыхужа? Ар уи хамэу щытакъым, итIани утехьэжыфыркъым… Гъуэгур зыпытхукIынурэ, гъунапкъэхэр дгъэбыдэжынущ. АбыкIэ дызэгурыIуауэ щытащ — бжьыхьэм ещIэж…
Дгуэшыжынущ ди бжьыхьэр… псалъэрэ гухэлъу къысхуэбгъэфэщахэм, иужькIэ щIэбуфэжахэм япэкIуэу сыт уэстыжынур?
ХьэщIапIэ уздэсшэжыфнущ жыг хадэм. Хьэуам къыхэдна ди бэуэкIэр иджыри жыг хадэм ехъумэ.
Гугъуэт Заремэ.
